Jou maklike maaltydplan vir die week - Goeie Huishouding
Tuis » Jou maklike maaltydplan vir die week
Jou maklike maaltydplan vir die week
Sukkel jy om elke dag van die week iets nuuts vir middag- en aandete uit te dink?
Werkende ma's weet hoe moeilik dit kan wees om tyd te maak vir alles van skoolkar ry tot hulp met huiswerk en aandetes vir jou gesin berei. Hierdie weeklikse maaltydplan sal jou las 'n bietjie ligter maak en dit boonop vir die volgende week minder stresvol maak om kos op die tafel te kry.
Kook en berei dié chorizo-en-krulkool-risotto (wat slegs sewe bestanddele verg) in net meer as 'n uur. Dis eenvoudig, maar o, so lekker!
Hier is die resep.
Dinsdag: Varkfilet met geroosterde suurlemoen-orzo
Voedsaam, kleurryk en eenvoudig! Jy het slegs vyf bestanddele nodig om hierdie varkfilet met geroosterde suurlemoen-orzo te berei (en natuurlik 'n bietjie olie en geurmiddels). Makliker sal jy nie sommer kry nie.
Nie alle soppe word van oorskietgroente gemaak nie! Dié vullende en heilsame panzanellasop is uit die boonste rakke.
Dis goed om vis in jou dieet in te sluit wat ryk is aan omega 3-vetsure, want dit keer nie net inflammasie nie, maar verbeter ook jou gemoed en breinfunksie. Maak dus vis 'n gereelde bestanddeel in jul weeklikse etes, veral wanneer die kinders eksamen skryf.
Vrydag: Braaihoender-wraps met "ranch"-sous
Vrydagaande wil niemand hul in die kombuis afsloof nie. Dit maak hierdie braaihoenderwraps die ideale aandete, want elkeen kan sommer homself help! Eksperimenteer gerus met ander bestanddele.
Saterdag: Bolognese met Italiaanse wors en parmesaan
Dié bolognesegereg neem slegs 25 minute om te maak – dit is dus perfek vir 'n vinnige middag- of aandete ná 'n besige dag vol vergaderings, sport en huiswerk. Hou hom in jou resepteboek vir wanneer jy weer 'n lekker vinnige en maklike ete aanmekaar moet slaan.
Sondag: Skorsies met chorizo-vulsel
Jy hoef nie élke Sondag 'n feesmaal te berei nie; hierdie gevulde skorsies is maklik, maar regtig vullend. Sit dit met 'n slaai of growwe brood en botter voor. En siedaar!
'n Smullekker nagereg wat slegs 20 minute neem om te maak! Sluit jul ete met hierdie soetsuur bederf af, en onthou om 'n bietjie vars suurlemoenskil bo-oor te rasper.
Daar's min dinge so lekker soos 'n tuisgebakte piesangbrood. Sit dit warm voor met botter en 'n bietjie kaas en heuning. Njammie!
'n Inkopiedroom vir besige ma's
9 idees vir reënboogkos wat jou mond sal laat water
7 maklike aandetes vir die hele week
Sakpas gesinsetes vir die week voor betaaldag
Moeitevrye, gesinsvriendelike etes vir die hele week
7 gesinsaandetes vir die week
Beplan die week se aandetes vooruit sodat jy minder ná werk hoef te skarrel om iets aanmekaar te slaan